 Kolkuu yimid magaalada Madiina ayuu nabigu la walaalaysiiyey saxaabiga Saciid ibnu Rabiic oo kamid ahaa maalqabeenada Madiina, wuxuuna Saciid dhahay; Walaal Cabdiraxmaanow, waxaan ahay dadka ugu hantida badan Madiina ee xoolahayga kala badh qaado, waxaanan qabaa laba xaas ee midaad doonto dooro waan kuu furayaa, wuxuu dhahay: Ilaahay hakuu barakeeyo xoolaha iyo qoyskaba, ee i tus suuqa wuxuuna Saciid tusaya suuqa reer bani Qaynuqaac kadibna wuxuu soo faaiday laf timireed dahab ah, kuna guursaday gabadh reer Ansaar ah. 